ร้านนี้มาทานเป็นหนที่ 2 ค่อยข้างประทับใจ สำหรับเมนูที่สร้างสรรค์และใส่ใจในรายละเอียด 

มาร้านนี้ช่วงวันอาทิตย์ 10.00 โมง คนไม่ค่อยมี การจัดการที่ร้านจึงไม่ติดขัดอะไร ความตั้งใจมาทาน French toast  ซึ่งรายการของร้านนี้จะแบ่งเป็น Brunch และเมนูหนักๆ (Main course) และ ขนม  - จานค่อนข้างใหญ่ทุกจาน ราคาค่อนข้างสูงอยู่ทีเดียว - แต่พอสั่งแล้วก็ไม่ค่อยผิดหวัง อาจไม่ถูกปากหรือทานยากเพราะเป็นฝรั่งจ๋า แต่ดูดีๆแล้วประทับใจที่ร้านใช้วัตถุดิบที่ใส่ใจและตั้งใจทำดี

Special Salad -  เหมาะกับคนที่ทานคลีนมากๆ  เป็น สลัดแบบฝรั่งจ๋า ที่ใส่ธัญพืช (Oat, Rice berry) กับ Mix vegetable Resins และ ทูน่า วางด้านบนด้วย ไข่แบบ Egg Benedict ที่หนานุ่มเย้มใน ที่โรยด้วย Carviar นิดหน่อย พอคุยกับเชฟ นอกจากรายละเอียดทั่วไปที่เห็น น้ำสลัดปรุงด้วย น้ำมันมะพร้าว และพริกแห้งชนิดเผ็ดขึ้นชื่อ 1 ใน 5 จึงมีรสจัดจ้านแบบเผ็ดติดปลายลิ้น  มาจานใหญ่มาก 3 คนกำลังเหมาะ

French Toast -  ได้มาทานซักที เหมือนจานใหญ่แต่ถ้าไม่ทานอะไรมา ทานคนเดียวพอไหว (อิอิ)  เนื้อขนมปังหนานุ่ม หน้าขมปังชุปไข่ เคลือบน้ำตาล และรนไฟมาอย่างปราณีต จึงนุ่มและหอมหวานน้ำตาลผลไม้ที่เคลือบอยู่บนแผ่นขนมปัง  ไม่ใช่แค่ขนมปังที่เคลือบน้ำตาลมาอย่างเดียวกล้วยหอมก็เช่นเดียวกัน  ผลไม้ในจานนี้สดใหม่ คุณภาพดี  แก้วมังกร  กีวี  เสาวรส  สตอเบอรี่  บูลเบอรี่  ส้มแคลิฟอเนียร์ แถมมีของแปลกๆตาที่ไม่ค่อยได้เห็น คือ Gooseberry ลูกสีส้มๆ เสริฟมาพร้อมกับ ครีมชีสที่ผสมมาอย่างลงตัวและราดด้วยซอสเบอรี่หวานนิดๆทานกับขนมปังเข้ากันมา 

ชาผสมไม้ชงเย็น - หอมมากและเข้มข้นจริงๆ ทั้งรสทั้งกลิ่นติดลิ้นเลยทีเดียว

โดยรวมประทับใจค่ะ แต่ว่าราคาค่อนข้างสูงหน่อย แต่ร้านสร้างสรรค์ ใส่ใจในรายละเอียด และใช้ของดี โดยส่วนตัวมาทานหนที่ 2 ก็ยังประทับใจค่ะ 

